=== Saunaplaneten ===
Den højere temperatur fordampede mere havvand og drivhusgasserne vanddamp og CO<sub>2</sub> forøgede drivhuseffekten betragteligt. Overfladetemperaturen steg til 50&nbsp;°C og øgede fordampningen yderligere. Atmosfæren blev overmættet med vanddamp så enorme nedbørsmængder blev udløst. Regnen udvaskede CO<sub>2</sub> fra atmosfæren og den sure regn eroderede de klipper der tidligere var dækket (og svækket) af gletsjerne. Bikarbonater og andre ioner blev af gigantiske floder transporteret til havene. Da havvandet var undermættet med karbonater blev mægtige kalkstensformationer dannet. CO<sub>2</sub> blev derved udtrukket af atmosfæren og drivhuseffekten blev reduceret til et normalt niveau. De overlevende mikroorganismer udviklede på kort tid en mangfoldighed af nye livsformer i bestræbelserne på at udfylde gamle nicher.
Jura Politik Samfund Traktater Miljø_og_samfund Geologi Folkeret